Maria Kjos Fonn

Maria Kjos Fonn (født 28. mai 1990) er en norsk forfatter og skribent fra Årvoll i Oslo. Hun debuterte i 2014 med den kritikerroste novellesamlingen Dette har jeg aldri fortalt til noen.


== Utdannelse ==
Fonn gikk på Foss videregående skole og deltok i Fossrevyen i 2008 og gikk også på Aschehougs forfatterskoles kull 2013–2014. Hun har studert allmenn litteraturvitenskap ved Universitetet i Oslo. 


== Virke ==


==== Debut ====
Maria Kjos Fonn debuterte i 2014 med den kritikerroste novellesamlingen Dette har jeg aldri fortalt til noen.
Fonn har vært publisert i debutantantologien Signaler antologien Verbarium, ungdomsantologien Koffein-prosa og jule-antologien I de dager.
I 2014 fikk hun Aschehougs debutantstipend og i 2015 ble hun nominert til Tarjei Vesaas' debutantpris.


==== Kinderwhore ====
Høsten 2018 ga Fonn ut sin debutroman Kinderwhore. VG ga terningkast fem og skrev: «Mange har skrevet godt om at det er for jævlig å være ung. Men få har gjort det bedre enn Maria Kjos Fonn». Aftenpostens anmelder Ingunn Økland skrev at Fonn løfter arven etter Herbjørg Wassmo.Hun ble nominert til Brageprisen i 2018, P2-lytternes romanpris 2018, Osloprisen i Natt & Dags kåring av Årets litteratur, Bokbloggerprisen 2018, og vant Ut-Awards 2018 i Trøndelag for årets beste norske roman. Romanen ble også utgitt i Danmark, Tyskland og Serbia. I 2019 mottok hun Tanums kvinnestipend for sitt samlede forfatterskap, og i 2021 mottok hun Mads Wiel Nygaards legat. 


==== Heroin chic ====
Høsten 2020 ga hun ut Heroin chic. Dagens Næringsliv kalte den «høstens sterkeste leseropplevelse», og Morgenbladet skrev «Heroin chic er en iskald og potent skildring av rus og avhengighet.»  For romanen ble hun nominert til P2-lytternes romanpris og Bokbloggerprisen 2020, og tildelt NATT&DAGs Oslopris. Romanen er foreløbig solgt til Tyskland og Danmark.Komponisten Solveig Sørbø arbeider med en opera basert på romanen Heroin Chic.


==== Memoria ====
Fonn debuterte høsten 2022 som barnebokforfatter med boken Memoria. Her forteller hun historier fra dødsriket «Memoria». Boken er illustrert av Skinkeape (Marianne Gretteberg Engedal). Anmelder Maya Troberg Djuve ga boken terningkast 5 i Dagbladet. 


==== Journalistisk arbeid ====
Fonn har skriver fast for Morgenbladet og Aftenposten og har også skrevet for Klassekampen, Universitas og en rekke tidsskrifter, deriblant Samtiden, Tidsskrift for Den norske legeforening og Fett. Novellen hennes «Love, Leen» er oversatt til tysk i antologien Neue Nordische Novellen.


==== Medvirkning ====
Maria Kjos Fonn hadde et bidrag i kappelens debutantantologi Signaler i 2012. 
Høsten 2018 var hun aktuell i to feministiske essaysamlinger: Ulyd på Cappelen (redigert av Hedda Lingaas Fossum) og Det skjer nå på Kagge (redigert av Helena Brodtkorb).
I 2020 skrev hun forord til en norsk utgivelse av Joe Martins bok om Jens Bjørneboe, med den norske tittelen Protokollføreren, utgitt på Pax forlag.I 2020 deltok hun også i dokumentarfilmen Jens Bjørneboe og det ondes problem


== Priser ==
2014 – Aschehougs debutantstipend
2015 – nominert til Tarjei Vesaas' Debutantstipend
2018 – nominert til Brageprisen
2018 - nomimert til P2-lytternes romanpris
2018 - nominert til Oslo-prisen til Natt & Dag
2019 - nominert til Bokbloggerprisen
2019 - Vinner av Ut-Awards for årets beste norske roman
2019 - Tanums kvinnestipend
2020 - Nominert til Årets stemme i NATT&DAG
2020 - Nominert til P2-lytternes romanpris
2021 - Osloprisen i NATT&DAG
2021 - Mads Wiel Nygaards legat
2021 - nominert til Bokbloggerprisen


== Bibliografi ==
Novellen «Lappeteppet» i Koffein-prosa – 2006 (Brønderslev forfatterskoles ungdomsantologi)
Signaler – 2012.  Cappelens debutantantologi (red. Kristin Berget) Novellene «Edel», «Seierskyss» og «Altfor mye, men ikke nok».
Dette har jeg aldri fortalt til noen – 2014 (novellesamling), Aschehoug
Vebarium – 2015
I de dager – 24 julefortellinger – 2016 Verbum forlag
Weniger eine Leiche als vielmehr eine Figur - Erzählungen aus dem Ostseeraum. (Matias Friedrich og Slate Kozakova (red.) – 2017. Novellen «Love, Leen.»
Kinderwhore – 2018 Aschehoug
Ulyd - 2018. Antologi. (red. Hedda Lingaas Fossum) Essayet «Voldtekst».
Det skjer nå – 2018 Antologi (red. Helena Brodtkorp) Essayet «Kropp til salgs»
Heroin chic – 2020 Aschehoug
Memoria - 2022 Aschehoug


== Referanser ==


== Eksterne lenker ==
Presentasjon av Maria Kjos Fonn i Forfatterkatalogen på Forfattersentrums nettsider
Skapelsesberetninger - lydopptak ved Bergen Offentlige Bibliotek (2021)